มะม่วงหาวมะนาวโห่ ผลไม้สุขภาพ
มะม่วงหาวมะนาวโห่ ผลไม้ชื่อไทยที่สร้างความฉงนให้แก่ผู้ได้ยินชื่อว่าตกลงจะเป็นมะม่วงหรือมะนาวกันแน่ แต่ท้ายที่สุดกลับเป็นผลไม้ขนาดเล็กในกลุ่มเบอรี่ ที่มีลักษณะคล้ายมะเขือเทศราชินีไซส์มินิ ที่เราจะเรียกว่ามะม่วงหาวเมื่อผลแก่เต็มที่ มีสีแดงมีรสหวาน แต่หากเป็นผลดิบจะมีสีแดงขาว รสเปรี้ยว จะถูกเรียกว่ามะนาวโห่ เวลาออกผลจะออกเป็นช่อ ออกดอกตลอดทั้งปีสีขาวหรือชมพู มีกลิ่นหอมคล้ายดอกมะลิ เป็นพืชที่ทนทานต่อสภาพอากาศ สามารถปลูกได้ทั่วไปในทุกภูมิภาคของประเทศไทย แต่พบได้มากในจังหวัด สมุทรสงคราม